b"\n_START_ARTICLE_\nLuciano Iturrino Zenekorta\n_START_SECTION_\nTraject\xc3\xb2ria\n_START_PARAGRAPH_\nInicia la seua carrera a les categories inferiors de la Reial Societat i debuta amb el primer equip a la 84/85, tot i que eixa campanya nom\xc3\xa9s jug\xc3\xa0 12 minuts. A partir de l'any seg\xc3\xbcent forma part del planter reialista, per\xc3\xb2 no arriba a aconseguir la titularitat en cap moment. Va guanyar la Copa del Rei de 1987._NEWLINE_Despr\xc3\xa9s de cinc temporades a l'equip donostiarra, i en busca d'oportunitats, marxa al gran rival de la Reial, l'Athletic Club. El primer any com a lle\xc3\xb3, el 89/90 tampoc gaudeix de massa partits: 17, una xifra que encara es rebaixaria m\xc3\xa9s a la seua segona temporada a San Mam\xc3\xa9s._NEWLINE_L'estiu de 1991 fitxa pel CD Logro\xc3\xb1\xc3\xa9s, on per fi troba un lloc en l'onze titular. Iturrino esdev\xc3\xa9 una pe\xc3\xa7a clau en el club rioj\xc3\xa0 de principis de d\xc3\xa8cada, destacant la 92/93, on va jugar tots els partits i va marcar 4 gols._NEWLINE_Revalorat al seu pas per Logronyo, el 1994 retorna a la Reial Societat, per\xc3\xb2 corre la mateixa sort que abans, i amb prou feines compta per a l'esquadra d'Anoeta. L'estiu de 1995, de nou en busca d'oportunitats, recala en un equip menor, la UD Salamanca. La temporada 95/96 hi juga 40 partits, per\xc3\xb2 el club castell\xc3\xa0 baixa a Segona. En la categoria d'argent, Iturrino continua sent titular, una condici\xc3\xb3 que perd a la temporada seg\xc3\xbcent, amb els castellans de nou a la m\xc3\xa0xima categoria._NEWLINE_L'estiu de 1998 s'incorpora a la SD Eibar,de la Segona Divisi\xc3\xb3, on jugar\xc3\xa0 fins a la seua retirada a l'acabar la 99/00. En total, suma 18 gols en 262 partits a primera divisi\xc3\xb3."